— 146 — 



12, Gyrenaica 9) og paa Samos (9), men langt mindre end i Death 

 Valley, hvor der er 23. Paa den anden Side er der i den sydrus- 

 siske Steppe kun 5 pCt og i den spanske Steppe omtrent samme 

 Antal 1 ), Danmark har 7, Stuttgart 9 pCt. (Raunkiær). 



Af 87 Fanerofyter er der ifølge Listen kun 14, som endnu kan 

 findes blomstrende efter 1. Juli, og af disse er 8 Chenopodiaceer. 

 Men hvad der er bemærket om Hemikryptofyterne, gælder endnu mere 

 her: ogsaa de tidligt blomstrende Arter kan være Sommerplanter, 

 — ja, her er de det alle, da vistnok ikke en eneste gaar i Hvile i 

 Sommertiden, selv om f. Eks. nogle Astragalus-Avter kaster Smaa- 

 bladene. 



De transkaspiske Fanerofyter findes navnlig i Sandørkenen, 

 hvor de baade er flest og størst. Ovenfor (P. 68) er det paavist, 

 at Sandørkenen har en regnopsugende, men kun svagt kapillært 

 virkende Bund, og at den derfor maa have større Vandforraad i 

 Dybet end Lerørkenerne. Det er naturligt at sætte dette i For- 

 bindelse med Forekomst af Træer. Disse har jo lange Rødder,, 

 som kan naa ned og opsøge Vandet. Sammenlign ovenfor S. 41. 



En anden Ting er af Betydning for Grundvandet og dermed 

 for Fanerofyterne, nemlig Vegetationens Tæthed. Hvor der i tørre 

 Egne er en rig Vegetation af Urter eller Smaabuske, vil disse holde 

 Vandet tilbage og bruge det, saa at det ikke faar Lov til at synke 

 ned. Kostytsgheff peger paa, at der i den sydrussiske Steppe godt 

 kan dyrkes Skov, naar Jordoverfladen bliver løsnet, saa at Vandet 

 kan trænge ned. Grunden til, at det ikke gør det i Forvejen, siger 

 han er, at Løssens Overflade er uigennemtrængelig for Vand, især 

 naar den er bevokset med Planter. 



Uden iøvrigt at indlade mig paa det Spørgsmaal, hvorfor den 

 sydrussiske Steppe er træløs, vil jeg gøre opmærksom paa, at Trans- 

 kaspien ikke blot med Hensyn til Jordens Indsugningsevne baade i 

 sig selv og ved ringe Bevoksning, men som det synes ogsaa i visse 

 klimatiske Henseender frembyder bedre Forhold for Trævækst end 

 Sydrusland. Jeg sigter hermed til det af Schimper (P. 557) anførte 

 Forhold, at den sydrussiske Steppe har en baade tør og kold Vin- 

 ter, hvad der er et „træfjendtligt Element" i Klimaet. Thi naar 

 der blæser tørre Vinde, samtidig med at Jorden er frossen, vil 

 navnlig Træerne, hvis Grene og Knopper er mere udsatte end 

 mindre Planters, ikke kunde dække deres Transpirationstab. 



!) Willkomm 1895 P. 280. 



